Борис Младенов-Young
С един-единствен кратък епитет…

chitanka.info

С един-единствен кратък епитет

бих обрисувал моята любима

и този епитет е „несравнима“,

но той обхваща качества безчет.

Красива е като модел наглед,

но с красота естествена, не мнима,

в гърдите си сърце на ангел има

и нежен, благ характер като мед.

Тя, с диплома от университет

е също първокласна домакиня,

а в кухнята — вълшебница богиня!…

Достигнах до седемдесет и пет,

но не намерих като нея друга,

по-ценна и по-предана съпруга.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.